Poistuville pääskysille
Maata-viistävinä pilvet mataa,
 tihuutellen kylmää vettä sataa,
 sikspä lentää pääskyt etelähän
 auer-ilman alle lämpimähän.

 Minunkin on täällä kylmä olla,
 vaikka istun nuottanuotiolla.
 Jos ois siivet, lentotaito mulla,
 mukahanne mielisin nyt tulla.

 Terve-menoa vain etelähän,
 ikikesän maahan lämpimähän!
 Osani on jäädä maahan tähän,
 palelemaan, iki-ikävähän. –

1912.